תם אהרון

תם אהרון (נולד בי"ד בניסן ה'תש"ן, 9 באפריל 1990) הוא סטנדאפיסט, תסריטאי וסאטיריקן ישראלי.

ביוגרפיה 
אהרון נולד ברמת גן לאב ממוצא יהודי תימני ולאם ממוצא יהודי עיראקי, וגדל ברעננה. שירת בצה"ל בצנזורה הצבאית.

החל להופיע בשנת 2013, בתחילה בערבי "במה פתוחה", ולאחר מכן כחלק מקבוצת "הערב סטנדאפ הזה".

בעקבות עיסוקו הרב בסאטירה פוליטית ועדתית, קיבל אהרון פינה בתוכנית האירוח "תוכנית קיציס", בה ניתח אירועים פוליטיים ואקטואליים מזווית עדתית. הפינה זכתה להצלחה ולביקורות חיוביות.

בנובמבר 2015 החל לכתוב טור במגזין "ליברל".

אהרון היה משתתף קבוע בתוכנית "גב האומה", החל מעונתה השלישית ועד סוף 2017.

כתב לתוכניות סאטירה שונות, כגון "תוכנית קיציס", "ארץ נהדרת", "גב האומה" ו"היהודים באים".

החל מ-2017 הנחה את "חיות במה יוצרות".

מינואר 2018 ועד דצמבר 2020, שידר תוכנית אישית ב"כאן 11" שנקראה "פעם בשבוע עם תם אהרון". חלק מהתכנית, המונולוג המרכזי בה, פורסם גם כהסכת בשם "תם אהרון - המונולוג המרכזי". התכנית שודרה במשך שלוש עונות.

החל מיוני 2021, הוא מגיש בגלגלצ תוכנית שבועית באורך 3 שעות.

אהרון מחליף מדי פעם את גיא זהר בהנחיית "מהצד השני עם גיא זהר".

החל ממאי 2023 החל להגיש את תכנית הבוקר ברדיו 99 ביחד עם טל ברמן ואביה פרחי שעלתה לאחר סיום תכנית הבוקר של טל ואביעד. באותו חודש שודר בערוץ כאן 11 הספיישל הדוקו-קומי "נפיץ", אשר אותו כתב והגיש. הספיישל עוסק בהדרת נשים במרחב הציבורי.

נשוי לליאת תורג'מן ואב לשתי בנות.

קישורים חיצוניים 

  פעם שבוע עם תם אהרון, כל הפרקים, כאן 11 באתר תאגיד השידור הישראלי
  חיות במה יוצרות, כל הפרקים, כאן חינוכית באתר תאגיד השידור הישראלי
  פודקאסט תם אהרון - המונולוג המרכזי, כל הפרקים, באתר תאגיד השידור הישראלי
 תם אהרון באתר האינטרנט של ליברל
 
 
  
 
 
  תמונת מצב עם תם אהרון, בפודקאסט "גיקונומי", 23 במאי 2017
 רוני קובן,  פגישה עם תם אהרן, כאן_11 - תאגיד השידור הישראלי, 1 בינואר 2018
 
 
  פרק 6 | תם אהרון: " השמאל הישראלי מצפה שכולם יעבדו בשבילו כדי להחליף את השלטון ולהפיל את נתניהו", בפודקאסט "מה קורה כאן" עם לי-אור אברבך, באתר תאגיד השידור הישראלי
 תומר קמרלינג, "אסור לך לשנוא את עצמך בשום שלב, גם אם ניסית ולא הצלחת", באתר mako, 20 בדצמבר 2018
  תם אהרון בריאיון עם אסף ליברמן, בפודקאסט "1+1 אסף ליברמן מארח", באתר תאגיד השידור הישראלי

הערות שוליים

סטנדאפיסטים ישראלים
קומיקאים יהודים ישראלים
תסריטאים ישראלים
אתאיסטים ישראלים
מגישי פודקאסטים ישראלים
בוגרי תיכון מור מטרו-ווסט רעננה
סגל תאגיד השידור הישראלי - שידורי הטלוויזיה
חיילי גלי צה"ל
ישראלים שנולדו ב-1990